खोजते देख बालक सहसा किसी अज्ञात भय से सिहर उठा । वहिन  -  - उसकी एकमात्र आधार वहिन । पिता का पता न पा सका और अब बहिन भी खो गई । वह जैसा था वैसा ही बहिन को खोजने के लिए गली गली में मारा मारा फिरने लगा। रात में वह जिस रूप में परिवर्तित हो जाती थी उसमें दिन को उसे पहचान सकना कठिन था, इसीसे वह जिसे अच्छे कपड़े पहने हुए जाता देखता उसी के पास पहुँचने के लिए सड़क के एक ओर से दूसरी ओर दौड़ पड़ता । कभी किसी से टकरा कर गिर गिरते बचता, कभी किसी से गाली खाता, कभी कोई दया से प्रश्न कर वैठता. -क्या इतना ज़रा सा लड़का भी पागल हो गया है ?
इसी प्रकार भटकता हुआ वह गिरहकटों के गिरोह के हाथ लगा और तब उसकी दूसरी शिक्षा आरम्भ हुई । जैसे लोग कुत्ते को दो पैरों से बैठना, गर्दन ऊँची कर खड़ा होना, मुँह पर पंजे रख कर सलाम करना आदि करतव सिखाते हैं उसी प्रकार वे सब उसे तम्बाखू के धुयें और दुर्गन्वित सांस से भरे और फटे चिथड़े, टूटे वरतन और मैले शरीरों से बसे हुए कमरे में बन्द कर कुछ विशेष संकेतों और हँसने रोने के अभिनय में पारंगत बनाने लगे ।
कुत्ते के पिल्ले के समान ही वह घुटनों के वल खड़ा रहता और हँसने रोने की विविध मुद्राओं का अभ्यास करता । हँसी का स्रोत इस प्रकार सूख चुका था कि अभिनय में भी वह वार बार भूल करता और मार खाता ।। पर कन्दन उसके भीतर इतना अधिक उमड़ा रहता था कि जरा मुँह बनाते हो दोनो आँखों से दो गोल गोल बूंदें नाक के दोनों ओर निकल आतीं और पतली समानान्तर रेखा बनाती और मुंह के दोनों सिरों को छूती हुई ठुड्ढी के नीचे तक चली जातीं । इसे अपनी दुर्लभ शिक्षा का